als_Latn dik_Latn sag_Latn
SKF do të prezantojë zgjidhjet e fokusuara tek aplikacionet në panairin ConExpo-Con/Agg
2014 shkurt 25, 14:00 CET
Gotenborg, Suedi, 25 shkurt 2014: SKF do të paraqesë produkte të reja dhe zgjidhje në zbatim të projektuara për të përmirësuar efikasitetin, besueshmërinë dhe performancën e pajisjeve të ndërtimit, minierave dhe pajisjeve agregate në panairin ConExpo-Con/Agg 2014.
Produktet do të shfaqen në kontekstin e një makinerie në të cilën përdoren zakonisht, kështu që vizitorët të mund të fokusohen në llojet e ndryshme të pajisjeve. Zbatimet kyçe të produkteve për ekskavatorët, makineritë tunel-gërmuese dhe shiritat transportues do të vihen në pah, duke paraqitur zgjidhjet SKF specifike për zbatimin dhe produktet me markën Lincoln. Pikat e tjera të rëndësishme të pajisjeve përfshijnë rulet, buldozerët dhe kamionët e rëndë. Ekspertët do të jenë të pranishëm për të diskutuar avantazhet e këtyre zgjidhjeve, duke kryer demonstrime të produktit, studime rasti dhe prezantime.
Ekspertiza globale inxhinierike e SKF-së dhe njohuritë mbi tregun e ndërtimit, minierave dhe pajisjeve agregate ndërthuret me produkte strategjike që mundësojnë nga zgjidhjet e specializuara deri te sfidat me të cilat përballen prodhuesit e pajisjeve origjinale. Këto zgjidhje produktesh synojnë të rrisin produktivitetin dhe të ulin koston totale të operimit, të cilat mund të arrihen duke përmirësuar besueshmërinë, duke rritur efektshmërinë e karburantit, duke pakësuar ndikimin mjedisor dhe duke rritur sigurinë e operatorit.
SKF do të paraqesë këto produkte në panairin ConExpo-Con/Agg:
Pompën Lincoln HTL 201US me lubrifikim hidraulik të vazhdueshëm
Pompa HTL 201US u krijua për të minimizuar fërkimin dhe konsumimin e çekiçëve hidraulikë të vegjël dhe mesatarë nga 295 kg (650 pond). E përshtatshme për pjesë hidraulike shtesë duke përfshirë çengelë, gërshërë dhe ekskavatorë të vegjël, pompa kompakte mund të montohet direkt në pjesën shtesë për lubrifikim të vazhdueshëm gjatë përdorimit të pajisjes.
Seritë TLMR SKF të mbushësve automatikë për lubrifikantë
Të krijuara për t’u përdorur në makineritë e përdorimit të përgjithshëm në industrinë e rëndë, seritë TLMR të rimbushësve automatikë për lubrifikantë janë ideale për vendet e vështira për t’u arritur ose të rrezikshme. Lubrifikuesit janë rezistentë nga uji, pluhuri dhe dridhjet dhe mundësojnë përdorim të sigurt në kushte me nxehtësi dhe të ftohtë ekstrem.
Motori hidraulik Lincoln PowerMaster
Krijuar për t’u përdorur me tubat e pompave Lincoln PowerMaster III dhe PileDriver III, motori hidraulik PowerMaster ka një strukturë të fortë me pak pjesë lëvizëse për siguri maksimale dhe fortësi gjatë punëve të rënda. I disponueshëm në dy përmasa, motori zgjeron aftësinë e pompimit për punë me presion të lartë dhe/ose me vëllim të lartë dhe nuk ka nevojë për valvula solenoidi, çelësa presioni të jashtëm ose kufizimi për të mbaruar ciklin.
Seria 1880 e pistoletës grasatuese Lincoln PowerLuber
E fuqizuar nga një bateri litium-jon efikase prej 20 volt, seria 1880 e pistoletës grasatuese PowerLuber përmban një kokë motorike dhe lëshon graso deri në 10 000 psi (690 bar) si në parametrat e lartë edhe të ulët. Vegla shfaq në një ekran shumëfuksional me kristale të lëngshme (LCD) për të treguar të dhënat standarde si niveli i baterisë dhe rrjedhja e grasos. Krahas kësaj, matësi i rrjedhjes në LCD zbulon humbjen e lëndës së parë, duke eliminuar të dhënat false për të garantuar që pajisja e shërbyer të jetë e lubrifikuar mirë.
Kontrolluesi i largimit Lincoln PMV
I përputhshëm me të gjitha pompat Lincoln PMV, kontrolluesi i largimit parandalon dëmtimin e pompës nëse rezervuari ose vegla e lubrifikimit boshatiset si rrjedhim i shpejtësisë së lartë. Kontrolluesi elektronik fik pompën dhe aktivizon një alarm nëse tejkalohet norma e paracaktuar e ciklit. Njësia instalohet lehtësisht dhe funksionon pavarësisht nga vëllimit i furnizimit me ajër dhe presioni.
Gjithashtu, SKF do të shfaqë produktet e prezantuara së fundi të krijuara posaçërisht për zbatime në terren të vështirë dhe miniera:
Zgjidhje për terren të vështirë
Kushinetat e Thjeshta me Jetëgjatësi Përdorimi të SKF-së (Extended Life Plain Bearings) ndërthurin modelin praktikisht pa nevojë për mirëmbajtje me performancën e fortë të kushinetave të zakonshme sferike prej çeliku. Për arsye se këto kushineta nuk kanë nevojë për lubrifikim tjetër, ato ulin kostot e operimit dhe minimizojnë ndikimin në mjedis.
Gama gjithëpërfshirëse e SKF-së me guarnicione hidraulike ofron performancë të përmirësuar të cilindrit hidraulik. Krijuar për të ruajtur lëngjet hidraulike, të pengojë ndotësit dhe ruajë presionin hidraulik, këto zgjidhje guarnicionesh përfshijnë shufra dhe amortizatorë, pistonë, guarnicione fshirëse dhe statike, si dhe unaza drejtuese dhe rezervë.
Zgjidhje për miniera
Si pjesë e temës me fokus ndaj zbatimit, SKF do të prezantojë zgjidhje të reja për shiritat transportues, duke përfshirë zgjidhje me tre pengesa, shasi SE, kushineta sferike me rul me permistop (SSRB) dhe një komplet monitorimi pulexhe të zhurmës.
Zgjidhja me tre pengesa është një zgjidhje që nuk ndot mjedisin, me kosto efektive, që mund të zgjasë jetëgjatësinë e shërbimit pa lubrifikantë të ngurtë, guarnicone takonite ose sasi të mëdha grasoje. Kur instalohet, zgjidhja e pajis kushinetën me tre shtresa mbrojtëse gjatë përdorimit.
Me përbërje të derdhur me masë të lartë dhe materiale hekuri të punueshme, fllanxha të mëdha në bazë dhe materiale shtesë rreth vrimave të pjesëve, foletë SE u rezistojnë ngarkesave tronditëse dhe minimizojnë shtrembërimin e bazës dhe kushinetave në ngarkesa të rënda.
Të përshtatshme për terrene të vështira, SSRB-të përbëhen nga çelik i përforcuar nëpërmjet një procesi të ri të patentuar, me trajtim nxehtësie. Rezultati përmirëson rezistencën ndaj konsumimit deri në dy herë të jetëgjatësisë së shërbimit në kushte lubrifikimi të dobët dhe ndotjeje.
Kompleti portativ i SKF-së i monitorimit të zhurmës ndihmon në zbulimin e shenjave të para të avarive në rulin e pulenxhës, duke pakësuar dëmtimin e rripit dhe mundëson planifikim me kosto efektive të mirëmbajtjes.
Panairi ConExpo-Con/Agg mbahet një herë në çdo tre vite dhe është vendtakimi ndërkombëtar për industritë e ndërtimit, me fokus mbi ndërtimin, materialet agregate dhe makineritë e pajisjet e betonit të gatshëm. Panairi 2014 do të mbahet në datat 4-8 mars në Qendrën e Konventave në Las Vegas, Nevada. Zgjidhjet e produkteve SKF do të shfaqen në Booth 11621 në Sallën Veriore (North Hall).
Aktiebolaget SKF
(publ)
Për informacione të mëtejshme kontaktoni:
Marrëdhëniet me shtypin: Monique Turner, +1 267 436 6836; +1 215 801 8722 monique.turner@skf.com
Marrëdhëniet me shtypin: Kenneth Walsh, +1 314 679 4255; +1 314 477 5661 kenneth.walsh@skf.com
SKF-ja kryeson tregun global si furnizues i kushinetave, permistopëve, mekatronikës, sistemeve të lubrifikimit dhe shërbimeve, të cilat përfshijnë mbështetjeje teknike, shërbime mirëmbajtjeje dhe qëndrueshmërie, konsultim dhe trajnim inxhinierik. SKF-ja është e pranishme në mbi 130 shtete dhe ka rreth 15 000 pika distributorësh në mbarë botën. Shitjet vjetore për vitin 2013 ishin 63 597 milion SEK dhe numri i punonjësve ishte 48 401. www.skf.com
® SKF është markë e regjistruar tregtare e SKF Group.
als_Latn fra_Latn als_Latn als_Latn als_Latn als_Latn als_Latn als_Latn als_Latn als_Latn zho_Hans als_Latn scn_Latn als_Latn nno_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn swe_Latn vie_Latn als_Latn als_Latn zho_Hans als_Latn als_Latn